b'\n_START_ARTICLE_\nElektrokonvulsin\xc4\x97 terapija\n_START_PARAGRAPH_\nElektrokonvulsin\xc4\x97 terapija (EKT, angl. ECT) \xe2\x80\x93 visuomen\xc4\x97je prie\xc5\xa1taringai vertinamas gydymo b\xc5\xabdas, kurio metu, taikant anestezij\xc4\x85, paciento smegenys veikiamos elektros impulsais. _NEWLINE_\xc5\xa0iais laikais EKT da\xc5\xbeniausiai taikomas sunkios depresijos kamuojamiems pacientams, kuriems nepadeda kiti naudoti gydymo b\xc5\xabdai, taip pat gydant manij\xc4\x85 (da\xc5\xbenai \xc5\xbemon\xc4\x97ms su bipoliniu sutrikimu), katatonij\xc4\x85, schizofrenij\xc4\x85 ir kt. Pirm\xc4\x85 kart\xc4\x85 panaudotas 4-ajame XX a.  de\xc5\xa1imtmetyje  \xc5\xa1is metodas per v\xc4\x97lesnius de\xc5\xa1imtme\xc4\x8dius i\xc5\xa1plito kaip gydymo b\xc5\xabdas. \xc5\xa0iuo metu EKT taikoma apie milijonui \xc5\xbemoni\xc5\xb3 kasmet visame pasaulyje_NEWLINE_. Paprastai atliekama viso 6-12 seans\xc5\xb3, po 2 ar 3 kartus per savait\xc4\x99. EKT gali skirtis elektrod\xc5\xb3 i\xc5\xa1d\xc4\x97stymu, impuls\xc5\xb3 stiprumu ir trukme. Nuo \xc5\xa1i\xc5\xb3 skirting\xc5\xb3 charakteristik\xc5\xb3 priklauso tiek teigiami rezultatai, tiek neigiamo pa\xc5\xa1alinio poveikio pob\xc5\xabdis.  _NEWLINE_Neseni tyrimai parod\xc4\x97, kad klinikiniu po\xc5\xbei\xc5\xabriu EKT yra efektyviausias stiprios depresijos gydymo metodas, siejamas su pager\xc4\x97jusia gyvenimo kokybe tiek trumpo, tiek ilgo laikotarpio at\xc5\xbevilgiu. Po EKT gali b\xc5\xabti t\xc4\x99siamas gydymas vaistais. Kai kuriais atvejais taikomas t\xc4\x99stinis gydymas EKT. _NEWLINE_Amerikos Psichiatrijos Asociacijos bei brit\xc5\xb3 Nacionalinio sveikatos ir klinikin\xc4\x97s kokyb\xc4\x97s instituto (NICE) tvirtinimu, EKT proced\xc5\xabra nedaro \xc5\xbealos suaugusio \xc5\xbemogaus smegenims. Kai kurie EKT metodai siejami su ikiterapin\xc4\x97s atminties praradimu. Standarti\xc5\xa1kai elektrokonvulsin\xc4\x97 terapija taikoma esant paciento informuotam sutikimui. Prievartinis gydymas \xc5\xa1iuolaikini\xc5\xb3 standart\xc5\xb3 besilaikan\xc4\x8diose \xc5\xa1alyse retas, bet da\xc5\xbeniau gali b\xc5\xabti taikomas gydant senus \xc5\xbemones tais atvejais, kai laikoma, kad EKT i\xc5\xa1gelb\xc4\x97s paciento gyvyb\xc4\x99.'